CELEX: 32019R1391
Language: da
Date: 2019-09-06 00:00:00
Title: Kommissionens gennemførelsesforordning (EU) 2019/1391 af 6. september 2019 om ændring af forordning (EF) nr. 1218/1999 om tarifering af visse varer i den kombinerede nomenklatur og om ophævelse af gennemførelsesforordning (EU) nr. 670/2013

10.9.2019   
               
               
                  DA
               
               
                  Den Europæiske Unions Tidende
               
               
                  L 233/1
               
            
         KOMMISSIONENS GENNEMFØRELSESFORORDNING (EU) 2019/1391
         af 6. september 2019
         om ændring af forordning (EF) nr. 1218/1999 om tarifering af visse varer i den kombinerede nomenklatur og om ophævelse af gennemførelsesforordning (EU) nr. 670/2013
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     Ved Kommissionens forordning (EF) nr. 1218/1999 (2) blev en havebaldakin med målene 3 m × 3 m, som består af en overdækning af kraftigt stof af 100 % bomuld med metalstolper, der udgør baldakinens ramme, og fastspændingsanordninger, som gør det muligt at fæstne baldakinen til jorden, tariferet under KN-kode 6306 91 00 som »andet campingudstyr«, eftersom baldakinen var åben til alle fire sider. KN-koden til denne kategori af produkter har ændret sig på grund af ændringer af KN-koderne i det harmoniserede system og den kombinerede nomenklatur, og forordning (EF) nr. 1218/1999 blev ændret ved gennemførelsesforordning (EU) nr. 441/2013 (3) for at angive den nye KN-kode 6306 90 00. I henhold til gennemførelsesforordning (EU) nr. 670/2013 (4) tariferede Kommissionen en vare, der har karakter af en udendørs pavillon, men som foreligger uden ramme, stolper eller tilbehør, under KN-kode 6306 90 00 som »andre varer«, fordi den ikke har nogen sider eller vægge, der kan danne et indelukke.
                  
               
                     (2)
                  
                  
                     På sit 62. møde i september 2018 godkendte Udvalget for Det Harmoniserede System i Verdenstoldorganisationen (WCO) tariferingsudtalelse nr. 6306.22/1 om tarifering af et produkt kaldet en midlertidig havepavillon, der måler ca. 3 m × 3 m × 2,5 m og består af en stålrørsramme med forbindelsesdele og plastikfødder samt en tagdækning med beklædning til de fire hjørnestolper. Pavillonen er åben til alle fire sider og ikke solidt forankret i jorden. Den blev tariferet under HS-underpos. 6306 22, der svarer til KN-kode 6306 22 00.
                  
               
                     (3)
                  
                  
                     Eftersom produktets karakter er identisk med eller meget lig de varer, der er beskrevet i forordning (EF) nr. 1218/1999 og gennemførelsesforordning (EU) nr. 670/2013, er den tarifering af varerne, som fremgår af bilagene til nævnte forordninger, ikke i overensstemmelse med tariferingsudtalelse nr. 6306.22/1 fra WCO's Udvalg for det Harmoniserede System.
                  
               
                     (4)
                  
                  
                     Unionen er i kraft af Rådets afgørelse 87/369/EØF (5) kontraherende part i den internationale konvention om det harmoniserede varebeskrivelses- og varenomenklatursystem (kendt som »det harmoniserede system« eller »HS«), som er udarbejdet af Toldsamarbejdsrådet (WCO). Tariferingsudtalelser afgivet af Udvalget for Det Harmoniserede System er i princippet vejledningsinstrumenter for Unionens toldforanstaltninger.
                  
               
                     (5)
                  
                  
                     Med henblik på at sikre ensartethed i fortolkningen og anvendelsen af det harmoniserede system på internationalt plan, og under hensyntagen til at afgørelsen fra Udvalget for Det Harmoniserede System er i overensstemmelse med ordlyden af HS-underpos. 6306.22, bør Unionen anvende tariferingsudtalelse nr. 6306.22/1 fra WCO's Udvalg for det Harmoniserede System.
                  
               
                     (6)
                  
                  
                     Retsgrundlaget og vedtagelsesproceduren for ændring af forordning (EF) nr. 1218/1999 og for ophævelse af gennemførelsesforordning (EU) nr. 670/2013 er de samme. Det er derfor hensigtsmæssigt at vedtage en enkelt retsakt til disse formål.
                  
               
                     (7)
                  
                  
                     Forordning (EF) nr. 1218/1999 bør derfor ændres.
                  
               
                     (8)
                  
                  
                     Gennemførelsesforordning (EU) nr. 670/2013 bør derfor ophæves.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            I bilaget til forordning (EF) nr. 1218/1999 udgår den række, der svarer til punkt 6 i tabellen.
         
         
            Artikel 2
            Gennemførelsesforordning (EU) nr. 670/2013 ophæves.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. september 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Kommissionens forordning (EF) nr. 1218/1999 af 14. juni 1999 om tarifering af visse varer i den kombinerede nomenklatur (EFT L 148 af 15.6.1999, s. 9).
         
            (3)  Kommissionens gennemførelsesforordning (EU) nr. 441/2013 af 7. maj 2013 om ændring eller ophævelse af visse forordninger om tarifering af varer i den kombinerede nomenklatur (EUT L 130 af 15.5.2013, s. 1).
         
            (4)  Kommissionens gennemførelsesforordning (EU) nr. 670/2013 af 9. juli 2013 om tarifering af varer i den kombinerede nomenklatur (EUT L 193 af 16.7.2013, s. 2).
         
            (5)  Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).